CELEX: 62020TN0626
Language: fi
Date: 2020-10-12 00:00:00
Title: Asia T-626/20: Kanne 12.10.2020 – Landwärme GmbH v. komissio

30.11.2020   
            
            
               FI
            
            
               Euroopan unionin virallinen lehti
            
            
               C 414/46
            
         
      Kanne 12.10.2020 – Landwärme GmbH v. komissio
      (Asia T-626/20)
      (2020/C 414/68)
      Oikeudenkäyntikieli: saksa
      
         Asianosaiset
      
      
         Kantaja: Landwärme GmbH (München, Saksa) (edustajat: asianajajat J. Bonhage ja M. Frank)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan valtiontuesta SA.56125 (2020/N) – ”Sweden Prolongation and modification of scheme SA.49893 (2018/N)/Tax exemption for non-food based biogas and bio-propane in heat generation” ja SA.56908 (2020/N) – ”Sweden Prolongation and modification of biogas scheme for motor fuel in Sweden”29.6.2020 tehdyt komission päätökset C(2020) 4489 final ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seuraaviin kanneperusteisiin.
      
                  1)
               
               
                  Ensimmäinen kanneperuste, joka perustuu tuen sääntöjenvastaisuuteen
                  
                              —
                           
                           
                              Ruotsin kuningaskunnan lämmöntuotannossa ja polttoaineena käytettävää biokaasua varten myöntämät tuet voidaan myöntää unionin muiden jäsenvaltioiden tukien lisäksi. Tämä yhdistelmä johtaa biokaasun maahantuonnin liialliseen korvaamiseen. Tuki on siten sääntöjenvastainen ja komission hyväksymispäätökset ovat mitättömiä.
                           
                        
            
                  2)
               
               
                  Toinen kanneperuste, joka perustuu virheelliseen arviointiin
                  
                              —
                           
                           
                              Kantaja ilmoitti komissiolle vuonna 2019 toimittamissaan huomautuksissa ongelmasta, joka liittyi Ruotsin kuningaskunnan myöntämien tukien ja muiden EU:n jäsenvaltioiden myöntämien tukien päällekkäisyyteen. Komissio ei ottanut näitä väitteitä huomioon arvioinnissaan. Kantajan huomautusten lisäksi komissio ei ottanut huomioon myöskään tätä kysymystä koskevia, julkisesti saatavilla olevia lukuisia tietoja. Koska komissio ei ole yksilöinyt eikä arvioinut Ruotsin kuningaskunnan lämmöntuotannossa ja polttoaineena käytettävää biokaasua varten myöntämän tuen taloudellista kontekstia, kyseessä on harkintavallan väärinkäyttö. Komission hyväksymispäätökset ovat siten pätemättömiä.
                           
                        
            
                  3)
               
               
                  Kolmas kanneperuste, joka perustuu riittämättömiin perusteluihin
                  
                              —
                           
                           
                              Komissio ei hyväksymispäätöksissään tutkinut Ruotsin kuningaskunnan myöntämisen tukien ja muiden EU:n jäsenvaltioiden myöntämisen tukien päällekkäisyyttä. Sen perustelut ovat näin ollen riittämättömät, mikä tarkoittaa SEUT 296 artiklan toisen kohdan ja Euroopan unionin perusoikeuskirjan 41 artiklan 2 kohdan c alakohdan rikkomista. Komission hyväksymispäätökset ovat siten pätemättömiä.
                           
                        
            
                  4)
               
               
                  Neljäs kanneperuste, joka perustuu velvollisuuteen aloittaa muodollinen tutkintamenettely
                  
                              —
                           
                           
                              Koska markkinaolosuhteet ovat muuttuneet olennaisesti alkuperäisen hyväksynnän jälkeen, komissiolla on velvollisuus tarkistaa valtiontukia koskevaa arviointiaan muodollisen tutkintamenettelyn yhteydessä ja käyttää markkinoilla saatavilla olevia tietoja. Lisäksi sillä on velvollisuus suorittaa muodollinen tutkintamenettely, koska sillä oli huomattavia vaikeuksia arvioida Ruotsin kuningaskunnan myöntämiä tukia. Koska muodollista tutkintamenettelyä ei ole suoritettu, kyseessä on neuvoston asetuksen (EU) 2015/1589 (1) 4 artiklan 4 kohdan rikkominen ja komission hyväksymispäätökset ovat siten pätemättömiä.
                           
                        
            
         (1)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annettu neuvoston asetus (EU) 2015/1589 (EUVL 2015, L 248, s. 9).